MRK besoek Mamelodi-hospitaal ná skokvideo | Maroela Media
MRK besoek Mamelodi-hospitaal ná skokvideo
Martha Marais (76). (Foto: Facebook)
Die Menseregtekommissie (MRK) sal die Mamelodi-hospitaal in Pretoria Dinsdag besoek na aanleiding van 'n voorval waar 'n 76-jarige oumagrootjie in dié hospitaal met haar hande agter haar rug onder 'n stoel in 'n hospitaalgang vasgebind is.
'n Video van die bejaarde Martha Marais wat vasgebind op die vloer lê terwyl haar woedende familielede hospitaalpersoneel soebat om haar te bevry, het 'n herrie veroorsaak.
Vier personeellede, twee dokters, 'n veiligheidswag en 'n verpleegkundige, is ná die voorval op verlof geplaas terwyl die ondersoek na Marais se behandeling by die hospitaal gedoen word.
Die LUR vir gesondheid in Gauteng, dr. Bandile Masuku, het Marais ook verlede week by haar huis in Eersterust besoek nadat sy uit die hospitaal ontslaan is.
Die MRK het vroeër onderneem om Marais se familie in 'n siviele saak te verteenwoordig nadat hulle verlede week 'n kriminele klag teen die hospitaal aanhangig gemaak het.
Buang Jones, Gautengse bestuurder van die MRK, het gesê die besoek aan die Mamelodi-hospitaal vorm deel van sy ondersoek na die gesondheidsorgstelsel in die provinsie.
Môre se oorsigbesoek sal onder meer fokus op kwessies soos die gehalte van en toegang tot gesondheidsorg vir weerlose groepe, menslike hulpbronne en die stand van infrastruktuur en toerusting by die hospitaal.
Wes-Kaapse burgers 'verdien' polisieminister se samewerking
Wanneer kry die tannie haar huis?
Ek sal graag wil weet wat is die rede wat aangevoer was ,waarom het hulle haar vasgemaak.
Daar is nog duisende ander rillerstories oor staatshospitale. Verpleegpersoneel is oorwerk, het nie 'n passie vir hul pasiente nie, onnet en so word kiemer versprei, Jy sien hul gedurig op hul selfone en waar wil jou nou meer kieme kry as op 'n selfoon? Verder word daar gedurig gesing en gebid terwyl die klokkies rooi gelui word vir aandag. As die Regering so graag werk wil skep, is daar baie maniere. Onder andere om baie meer verpleesters aan te stel, (wittes en bruines ook), asook om dorpe skoon te hou en vullis te verwyder.